PACE

thumb|right|200px|''PACE'' pirmsstarta sagatavošanas laikā
***PACE*** (***P'''lankton, '''A'''erosol, '''C'''loud, ocean '''E'''cosystem'') ir [[Amerikas Savienotās Valstis|ASV]] [[Nacionālā aeronautikas un kosmosa administrācija|Nacionālās aeronautikas un kosmosa administrācijas]] (''NASA'') [[Zemes tālizpētes pavadonis]], kas veic globālā okeāna krāsas, [[bioģeoķīmija]]s un [[ekoloģija]]s, [[oglekļa cikls|oglekļa cikla]], [[aerosols|aerosolu]] un [[mākoņi|mākoņu]] novērojumus. Kosmiskais aparāts orbītā tika palaists 2024. gada 8. februārī.

''PACE'' tiek izmantots, lai noteiktu [[fitoplanktons|fitoplanktona]] [[aļģu ziedēšana|ziedēšanas]] apmērus un ilgumu un uzlabotu izpratni par gaisa kvalitāti. Šie un citi ''PACE'' datu izmantošanas veidi dos labumu ekonomikai un sabiedrībai, jo īpaši nozarēm, kas atkarīgas no ūdens kvalitātes, zivsaimniecības un pārtikas nodrošinājuma.

Kosmisko aparātu izgatavoja ''NASA'' [[Godarda Kosmosa lidojumu centrs]].
Projekta realizācija izmaksāja aptuveni 964 miljonus ASV dolāru.

== Lidojuma gaita ==
''PACE'' tika palaists  06:33 ''[[Universālais koordinētais laiks|UTC]]'' ar nesējraķeti ''[[Falcon 9 Block 5]]'' no [[Kanaveralas zemesraga Gaisa spēku stacija]]s starta laukuma ''SLC-40''. Raķetes pirmā pakāpe ''B1081'' agrāk bija lidojusi trīs reizes.
Pavadonis tika ievadīts [[solārsinhrona orbīta|solārsinhronā orbītā]].

== Zinātniskie instrumenti ==
''PACE'' ir uzstādīti trīs zinātniskie instrumenti:
* ***Ocean Color Instrument*** (''OCI''), primārais sensors; ļoti moderns [[optiskais spektrometrs]], ko izmantos, lai mērītu gaismas īpašības elektromagnētiskā spektra daļās; tas ļauj veikt nepārtrauktus gaismas mērījumus ar smalkāku viļņu garuma izšķirtspēju nekā iepriekšējie ''NASA'' pavadoņu sensori; tas spēj izmērīt okeāna krāsu [[Ultravioletais starojums|ultravioletā]] (350 — 400 nm), [[Redzamā gaisma|redzamajā]] (400 — 700 nm) un tuvajā [[Infrasarkanais starojums|infrasarkanajā]] (700 — 885 nm), kā arī vairākos īsviļņu infrasarkanajos diapazonos;
* ***Spectro-Polarimeter for Planetary Exploration*** (''SPEXone''), vairāku leņķu polarimetrs, kas nodrošina nepārtrauktu viļņu garumu pārklājumu 385— 770 nm diapazonā. Tas mēra saules gaismas intensitāti, [[lineārā polarizācija|lineārās polarizācijas]] pakāpi (''DoLP'') un lineārās polarizācijas leņķi (''AoLP''), kas atstarojas no Zemes atmosfēras, zemes virsmas un okeāna; ''SPEXone'' novēro zemes pikseli piecos skata leņķos (0°, ±20° un ±58° uz zemes), kur ±20° skata leņķi tiks izmantoti savstarpējai kalibrēšanai ar ''OCI''; ''SPEXone'' ļaus veikt aerosolu optisko un mikrofizikālo īpašību mērījumus ar vēl nebijušu detalizācijas pakāpi un precizitāti;
* ***Hyper-Angular Rainbow Polarimeter #2**' (*HARP2*), platleņķa attēlu polarimetrs, kas paredzēts aerosola daļiņu un mākoņu, kā arī zemes un ūdens virsmas īpašību mērīšanai; *HARP2* apvieno datus no vairākiem skata leņķiem (līdz 60), četrām spektrālajām joslām redzamajā un tuvajā infrasarkanajā diapazonā un trim lineārās polarizācijas leņķiem, lai mērītu atmosfēras daļiņu mikrofizikālās īpašības, tostarp to izmēru sadalījumu, daudzumu, refrakcijas rādītājus un daļiņu formu. *HARP2* izstrādāja un izgatavoja  Baltimoras apgabala Merilendas Universitātes Zemes un kosmosa institūts (UMBC). *HARP2* ir pēctecis 2020. gada 19. februārī no SKS palaistajam *NASA* nanopavadonim *[[HARP]]*.

## Atsauces

## Ārējās saites
* PACE NASA 
* PACE Gunter Dirk Krebs